ערן גל-אור

ערן גל-אור (נולד ב-23 במאי 1984) הוא סופר, מדריך טיולים ואיש חינוך ישראלי.
== ביוגרפיה ==
ערן נולד בירושלים, דור עשירי בעיר מצד אמו, למשפחת סלנט - משפחה ירושלמית ותיקה, נצר לרב שמואל סלנט, הרב האשכנזי של ירושלים, ולבנימין (בייניש) סלנט, ממייסדי שכונת נחלת שבעה. הוא גדל והתחנך בבית הספר המסורתי ובמכינה הקדם-צבאית עין פרת בכפר אדומים.

לאחר שירותו הצבאי בחיל הים, החליט ערן לצאת ולטייל בישראל יחד עם אביו דוד, אשר פרש באותה תקופה מתפקידו כמנהל בכיר בחברה עסקית ידועה. יחד טיילו השניים במשך כשבעה חודשים מחרמון ועד אילת, ויחד הקימו בשנת 2006 את הוצאת ספרי הטיולים "מסלולים > להתאהב בארץ מחדש". במסגרת ההוצאה כתבו והוציאו לאור ספרים רבים בתחום ידיעת הארץ: סדרות של מסלולי הטיולים היפים בישראל, ספרי מעיינות, מסלולי פריחה, מסלולים קצרים למשפחות עם ילדים, ומסלולים בעקבות סיפורי התנ"ך. כמו כן יצאו לאור ספר ואלבום סיורים בעיר תל אביב, וכמה אלבומים בשיתוף הוצאת ידיעות אחרונות.

את המידע הרחב ריכזו ערן ואביו גם באתר אינטרנט וביישומון שהושק בשנת 2016, וכך הם מבקשים לעזור לציבור להתאהב בארץ בכל בוקר מחדש.

החל משנת 2014 עמלים ערן ודוד על כתיבת סדרת ספרי סיורים בירושלים, שתיקרא "לכל אחד ירושלים", ותצא לאור לקראת 50 שנה לאיחוד העיר. במסגרת זו מדריך ערן סיורים בשכונות ובאתרים ברחבי בעיר.

בחודש מרץ 2019 הוציא ערן יחד עם אביו דוד סדרת ספרים חדשה 370 מעיינות ו-45 מסלולי מים.

בנוסף להוצאת הספרים, שייך ערן לצוות החינוכי במכינה קדם-צבאית בני ציון בתל אביב, אשר היה שותף להקמתה בשנת 2007. בשנים האחרונות ריכז ערן את תחום הבוגרים ואת תחום ידיעת הארץ במכינה, וכיום הוא מלמד שיעורים ומדריך סיורים בתולדות הציונות ובתולדות ארץ ישראל.

ערן נשוי לאתי, אשת חינוך, ומתגורר בקדם ערבה.

==מספריו==
* [https://www.maslulim-israel.co.il/index.php?dir=site&page=catalog&op=item&cs=428&langpage=heb&category=181 370 מעיינות ו-45 מסלולי מים] (יצא לאור על ידי מסלולים בשנת 2019)
* [https://www.maslulim-israel.co.il/לכל-אחד-ירושלים-50-מסלולי-סיור-הסדרה.html לכל אחד ירושלים] - 50 מסלולי טיול וסיור בירושלים העתיקה והקדומה, ירושלים ההיקפית וירושלים החדשה. (יצא לאור על ידי מסלולים בשנת 2016)

*[http://www.maslulim-israel.co.il/אל-ארץ-אהבתי.html אל ארץ אהבתי] - 115 המסלולים היפים בישראל, סדרה בת 3 כרכים. יצא לאור על ידי מסלולים בשנת 2015
*[http://www.maslulim-israel.co.il/index.php?langpage=heb&dir=site&page=catalog&op=item&cs=231&category=173 280 מסלולי פריחה צבעוניים], סדרה בת 3 כרכים. יצא לאור על ידי מסלולים בשנת 2014
*[http://www.maslulim-israel.co.il/סדרת-365-מעיינות-מעיין-לכל-יום.html מעיין לכל יום] - 365 מקורות מים, מעיינות ובריכות, סדרה בת 3 כרכים. יצא לאור על ידי מסלולים לראשונה בשנת 2010, ובמהדורה עדכנית בשנת 2013
*[http://www.maslulim-israel.co.il/60-מסלולי-תנ-ך.html להתאהב בארץ התנ"ך], 60 סיורים בעקבות סיפורי התנ"ך, סדרה בת 3 כרכים. יצא לאור על ידי מסלולים בשנת 2012
*[http://www.maslulim-israel.co.il/index.php?dir=site&page=catalog&op=item&cs=126&langpage=heb&category=125 100 מסלולים למשפחות עם ילדים], סדרה בת 5 כרכים, כולל סיפורים לילדים ומתכונים לבישול בטבע. יצא לאור על ידי מסלולים בשנת 2008
*[http://www.maslulim-israel.co.il/index.php?dir=site&page=catalog&op=item&cs=141&langpage=heb&category=140 מבט אחר על תל אביב] - צילומים, אתרים, סיפורים ומסלולי סיור - אלבום סיורים בתל אביב. יצא לאור על ידי הוצאת מסלולים בשנת 2009
*[http://www.maslulim-israel.co.il/index.php?dir=site&page=catalog&op=item&cs=138&langpage=heb&category=137 תל אביב - מסלולים, אתרים, סיפורים] - 20 מסלולי סיור בתל אביב. יצא לאור על ידי הוצאת מסלולים בשנת 2009
*[https://www.booknet.co.il/prodtxt.asp?id=55775#.XNaysxQzbIU קום והתאהב בארץ - מסלולים, צילומים, סיפורים, שירים], יצא לאור על ידי הוצאת ידיעות ספרים, בשנת 2011
*[https://www.booknet.co.il/prodtxt.asp?id=86396#.XNay7xQzbIU קום והתאהב בארץ התנ"ך]. יצא לאור על ידי הוצאת ידיעות ספרים, בשנת 2015
*[https://www.maslulim-israel.co.il/120-מסלולים-מגוונים.html 120 מסלולים מגוונים לאורכה ולרוחבה של הארץ מהחרמון ועד אילת] (יצא לאור על ידי מסלולים בשנת 2007)
*[https://www.booknet.co.il/prodtxt.asp?id=54444#.XNaw0hQzbIU 121 מסלולים מגוונים לאורכה ולרוחבה של הארץ מהחרמון ועד אילת] (יצא לאור על ידי מסלולים בשנת 2006)
*[https://www.booknet.co.il/prodtxt.asp?id=54445#.XNaxDhQzbIU ספרון מסלולי מים] (יצא לאור על ידי מסלולים בשנת 2006)
*[https://www.booknet.co.il/prodtxt.asp?id=54446#.XNaxNBQzbIU ספרון מסלולי חופים ונחלים] (יצא לאור על ידי מסלולים בשנת 2006)

==קישורים חיצוניים==

* 
* 
* [http://www.maslulim-israel.co.il/ אתר מסלולים - להתאהב בארץ מחדש], הוקמה בשנת 2007 על ידי דוד וערן גל-אור
* [http://www.maslulim-israel.co.il/אודות-מסלולים.html ביוגרפיה], באתר מסלולים
* [https://web.archive.org/web/20161021195902/http://www.bneizion.org.il/wp-content/plugins/category-grid-view-gallery/includes/CatGridPost.php?ID=1119 ערן גל-אור באתר האינטרנט של מכינת בני ציון], כולל קישורים למאמרים וכתבות שכתב
*[https://www.facebook.com/maslulim.israel/ מסלולים להתאהב בארץ מחדש] ברשת החברתית פייסבוק
*[https://www.instagram.com/maslulimisrael/ מסלולים להתאהב בארץ מחדש] ברשת החברתית אינסטגרם

===מבחר כתבות===
* על הספרים: 
* [http://www.inn.co.il/News/News.aspx/323224 לגור בשכונה על שם סבא רבא] - כתבה בערוץ 7, יוני 2016
* [http://www.nrg.co.il/online/55/ART2/767/799.html להתאהב בארץ מחדש - היכן הנחל היפה בארץ?] כתבה במגזין nrg, אפריל 2016
* 
* [https://www.youtube.com/watch?v=zd36KmYNIv4&feature=youtu.be סיורים בארץ התנ"ך], ראיון בתוכנית "ערב טוב ישראל" עם דוד ויצטום, נובמבר 2012
* [https://www.youtube.com/watch?v=YG8dFK9jyGg&feature=youtu.be ערן גל-אור ממליץ על מסלולי מים לאביב 2013], ראיון בתוכנית "כל בוקר" עם אורנה דץ, מרץ 2013
* [https://www.youtube.com/watch?v=EyD_pKFQWrI הנזיר שמכר את הפרארי שלו], כתבה במגזין "תוכנית חיסכון", יוני 2013
* [http://nuritha.co.il/he/node/45114/critic#internal-45119 מבט אחר על תל אביב - ביקורת של אריק בלום], 22 באוקטובר 2016
* 
* 

קטגוריה:סופרים ישראלים
קטגוריה:משפחת סלנט
קטגוריה:תושבי מאחזים
קטגוריה:ישראלים שנולדו ב-1984
קטגוריה:בית הערבה
קטגוריה:מועצה אזורית מגילות ים המלח: אישים